එහිදී විෂබීජහරණයට ලක් කෙරුණේ පානදුර - ධම්මසිරි වැඩිහිටි නිවාසය සහ දෙහිවල - ගේ‍්‍රස් වැඩිහිටි නිවාසයයි. 077 30 35 930 දුරකථන අංකය ඇමතීමෙන් අවශ්‍යතාව ඇති වැඩිහිටි නිවාස වෙත මෙම සේවාව සපයා ගත හැකියි.එමෙන්ම, හිරු සහන යාත්‍රා ක්‍රියාන්විතයට සමගාමීව හිරු මාධ්‍ය ජාලය ශ්‍රී ලංකා රතු කුරුස සමාජය හා එක්ව ක්‍රියාත්මක කරන පොදු ස්ථාන විෂබීජහරණය කිරීමේ වැඩසටහන අද ක්‍රියාත්මක කෙරෙැණේ කොළඹ, ගම්පහ, කළුතර සහ යාපනය දිස්ත්‍රික්ක කේන්ද්‍ර කර ගනිමින්.ඒ අනුව කොළඹ දිස්ත්‍රික්කයේ තලංගම, වැලිකඩ, වැල්ලම්පිටිය, මහරගම, මිරිහාන, බොරලැස්ගමුව, කොහුවල සහ කිරුලපන පොලිස් ස්ථාන විෂබීජහරණයට ලක් කෙරුණු අතර, කළුතර දිස්ත්‍රික්කයේ මොරොන්තුඩුව, මිල්ලනිය, අඟුරුවාතොට, වරකාගොඩ, තෙබුවන සහ බණ්ඩාරගම පොලිස් ස්ථාන විෂබීජහරණයට ලක් කෙරුණා.මීට අමතරව, ගම්පහ දිස්ත්‍රික්කයේ වැලිවේරිය, වීරගුල, යක්කල, නිට්ටඹුව, වේයන්ගොඩ සහ මිනුවන්ගොඩ පොලිස් ස්ථානවලද මෙම වැඩසටහන ක්‍රියාත්මක වූ අතර, යාපනය දිස්ත්‍රික්කයේ නියෝජ්‍ය පොලිස්පති කාර්යාලය සහ සහකාර පොලිස් අධිකාරී කාර්යාලය විෂබීජහරණයට ලක් කෙරුණු අතර, චාවකච්චේරි, කොඩිකාමම්, කයිට්ස් යන පොලිස් ස්ථානය ද ඊට අයත් වුණා.ඔබේ ජීවිතය සහ ආරක්ෂාව අපේ වගකීම වන නිසාවෙන්ම මේ දුෂ්කර මොහොතේ අප ඔබව තනි නොකර ඔබ වෙනුවෙන්ම කැපවීමට සූදානම්.